Alexander episcopus dilectis filiis [Fol. 7] magistro et fratribus [ordinis Predicatorum] salutem etc... Petitionibus vestris tam piis quam providis paterne benignitatis gratiam, que filiis utiliora prospicit, assensum benivolum impendentes, nisi de latere nostro missus, auctoritate litterarum sedis apostolice, specialem de presentibus non facientium mentionem, aut prelatus aliquis de fratribus vestri ordinis ad sua seu ecclesie sue, negotia procuranda, vel secum manendum aliquos assumere valeat nisi quod prior provincialis ipsorum tanquam ydoneos et discretos sibi duxerit assignandos quosque subjacere volumus ordinis discipline, auctoritate vobis presentium indulgemus. Nulli ergo etc.... concessionis. Datum Laterani, II idus maii. – anno secundo.